

**UNILABS informasjonsbrev januar 2022**

Til rekvirenter av SARS-CoV-2 prøver i Telemark

SARS-CoV-2 prøver fra og med uke 4 /22

Økt prøvemengde  
Vi opplever for tiden en sterk økning i antall SARS-CoV-2 prøver og analyserer daglig, ved hjelp av overtid, langt flere prøver enn vår egentlige makskapasitet. Dette er ikke bærekraftig over tid og vi vil fra uke 4 /22 få hjelp fra vårt laboratorium i Oslo som for tiden har noe ledig kapasitet.

Det vil kun bli sendt prøver til Oslo dersom vi ikke har kapasitet til å utføre prøvene i Skien

Metode  
I Oslo benyttes Panther analyseinstrument. Analysemetoden i Panther er påvisning av RNA ved nukleinsyreamplifisering (NAT).  
Da dette ikke er en RT-PCR metode egner den seg ikke som grunnlag for reiseattest for innreise til enkelte land. Det er derfor viktig at prøver for reise blir merket godt. Disse vil fortsatt analyseres i Skien med RT-PCR.

Analysesvaret  
Analysesvaret fra Panther blir Positivt/Negativt, med følgende fritekst:

Analysemetoden er NAT (nukleinsyreamplifisering )/ The analytic method is NAAT (Nucleid Acid Amplification Test ).

Utstyr  
Benytt samme prøvetakingsutstyr: UTM.

Svartid  
Det blir ingen endring i svartiden da prøvene sendes til Oslo samme dag som de mottas og analyseres dagen etter.

Luftveispakker   
 Prøver til luftveispakker analyseres som før.

Vi gjør det vi kan for å møte det økende behovet for testing med samme svartider og god service, og er takknemlig for at dere også bidrar til analyseringen ved å utføre hurtigtester

Vennlig hilsen  
 Unilabs laboratoriemedisin, avd. med. Mikrobiologi

